**Concursul Național de Istorie „Nicolae Iorga”**

**24 aprilie 2021**

**Clasa a VI-a**

**- Toate subiectele sunt obligatorii. Se acordă 10 puncte din oficiu.**

**- Timpul efectiv de lucru este de 2 ore.**

**Subiect I 40 Puncte**

**1**. Selectați litera corespunzătoare răspunsului corect, pentru fiecare dintre afirmațiile de mai jos: **10X2p=20 puncte**

1. Începând cu secolul al XV-lea, primii care au început să exploreze rute maritime și teritorii noi au fost:

a. englezii și francezii b. arabi și englezii c. portughezii și spaniolii

2. *Capul Bunei Speranțe*, extremitatea sudică a Africii, a fost descoperită de :

a. Pedro Cabral b. Bartolomeo Diaz c. Vasco da Gama

3. În urma semnării tratatului de la Tordesillas s-au format primele imperii coloniale:

a. englez și francez b. danez și olandez c. portughez și spaniol

4. În anul 1532 conchistadorul Francisco Pizzaro a reușit să ocupe imperiul:

a. incaș b. aztec c. mayaș

5. Cel care a a descoperit drumul pe apă spre India a fost navigatorul:

a. Vasco da Gama b. Henric Navigatorul c. Fernando Magellan

6. Curent cultural nou ce a apărut în spațiul italian:

a. Reforma b. Absolutismul c. Renașterea

7. În spațiul românesc, Umanismul s-a răspândit din secolul:

a. al XVI-lea b. al XIV-lea c. al XVIII-lea

8. Răspândirea ideilor umaniste a fost influențată de inventarea:

a. barometrului b. tiparul c. telescopul

9. Pictura *Mona Lisa* a fost realizată de către pictorul:

a. Michelangelo Buonarroti b. Leonardo da Vinci c. Rafael Sanzio

10. În domeniul fizicii un rol important l-a avut umanistul:

a. Galileo Galilei b. Giordano Bruno c. William Harvey

**2.** Citiți cu atenție afirmațiile de mai jos. Dacă apreciați că un enunț este adevărat, selectați litera **A**, iar dacă este fals, selectați litera **F**. **10X2p=20 Puncte**

1. Cristofor Columb a descoperit America.

**A F**

2. O călătorie asemănătoare cu cea a lui Magellan a fost realizată de Francis Drake.

**A F**

3. Caravela este un instrument ce indica nordul.

**A F**

4. Brazilia este descoperit de navigatorul Bartolomeo Diaz la 1497.

**A F**

5. Umanismul a reprezentat mișcarea culturală și științifică din vremea Renașterii.

**A F**

6. Niccol Machiavelli, reprezentant important al Reformei religioase, a scris „Principele” .

**A F**

7. În 1517, Martin Luther afișa pe ușile Bisericii din Wittenberg, *Cele 95 de teze*.

**A F**

8. Cel mai mare sculptor al Renașterii a fost Michelangelo Buonarotti.

**A F**

9. Calvinismul a apărut în spațiul german..

**A F**

10.Henric al VIII-lea s-a proclamat conducător al Bisericii anglicane.

**A F**

**Subiectul II 50 Puncte**

1. Numește două confesiuni protestante și spațiul în care au apărut. **4X1p=4 Puncte**

....................................................................................................................................................................................................................................................................................................................................................................................................................................................................................

**2.** Explicați expresia „*vânzarea indulgențelor*”. **2 Puncte**

........................................................................................................................................................................................................................................................................................................................

**3.** Enumerați două cauze ale Reformei religioase . **2X2p=4 Puncte**

........................................................................................................................................................................................................................................................................................................................

**4.**  Stabilește corespondența între următoarele informații istorice din coloana **A** și **B**. **10 Puncte**

 **A B**

 Marco Polo Capela Sixtină

 Jean Calvin Cina cea de Taină

 Leonardo da Vinci Cartea Minunilor

 Michelangelo Buonarroti calvinismul

Conchistador imperiu colonial

**5.** Citiți cu atenție textele de mai jos: **30 puncte**

A. „Dar, după 1661, Ludovic a declarat că va fi propriul său prim ministru, iar la scurt timp a testat limitele supușilor săi impunând taxe arbitrare. În felul acesta și-a permis să devină ‘Regele Soare’, ‘mare monarh’ și ‘primul gentleman al Europei’. A ajuns cel mai faimos prinț al vremii, iar curtea sa stabilea standardele pe care contemporanii se străduiau să le imite.

Pentru nobilii Europei, limba, gusturile, spiritul și arta de la Versailles au devenit obligatorii (...). Astăzi, Ludovic al XIV-lea reprezintă principalul simbol al absolutismului, deoarece, sub conducerea lui, procesul de centralizare a fost aproape terminat și pentru că voința regelui nu a întâlnit (teoretic) nici un fel de opoziție. A ajuns să aibă o astfel de imagine datorită succeselor interne și externe ale politicii sale.”

(Lucian T. Butaru, *Istoria Europei (1500-1945). Note de curs*)

B. „În Guvern, Ludovic al XIV-lea a numit miniștri celebri, precum Jean-Baptiste Colbert (1619-1683). Miniștrii, numiți direct de rege, erau grupați în diverse consilii. Nu exista însă o separare clară a atribuțiilor consiliilor, fapt ce a dat naștere la multă confuzie. Cel mai important consiliu era Conseil d’État, alcătuit din patru sau cinci membri, care avea atribuția de a-l sfătui pe rege în chestiuni majore, cum ar fi războiul sau încheierea de tratate internaționale. Regele avea oricum ultimul cuvânt. Conseil des Dépêches avea în atribuții administrația internă și avea în componență secretarii de stat, care conduceau diferitele departamente ale administrației. Conseil Privé era cea mai înaltă autoritate juridică a regatului, dar cu competențe destul de vag exprimate. Conseil des Finances se ocupa de sistemul de taxe și impozite.”

(Lucian T. Butaru, *Istoria Europei (1500-1945). Note de curs*)

C. În ceea ce privește religia, Ludovic al XIV-lea a consolidat gallicanismul, o doctrină ce limita autoritatea papei în Franța. Pe de altă parte, încurajat de Bossuet și de alți intelectuali catolici, Ludovic a emis Edictul de la Fontainebleau (1685), revocându-l pe cel de la Nantes. Noul edict prevedea expulzarea din regat a tuturor pastorilor protestanți ce refuzau să se convertească la catolicism. Instituțiile și școlile protestante au fost închise. Deși, formal, edictul le interzicea hughenoților de rând să părăsească Franța, aproximativ 200.000 au plecat.

(Lucian T. Butaru, *Istoria Europei (1500-1945). Note de curs*)

Pornind de la aceste surse răspundeți următoarelor cerințe:

1. Precizați secolul la care face referire sursa A. **2 puncte**
2. Precizați forma de guvernare politică menționată în sursa A. **2 puncte**
3. Numiți regele menționat în toate cele trei surse și statul pe care îl conducea. **4 puncte**
4. Precizați pe baza sursei B modalitatea prin care regele stabilea miniștrii și care era cea mai importantă instituție în care erau grupați miniștrii. **4 puncte**
5. Menționați pe baza sursei B o atribuție a monarhului în politica externă. **2 puncte**
6. Precizați patru atribuții ale monarhului absolut, altele decât cele menționate în sursele date. . **4 puncte**
7. Explicați expresia „*Statul sunt eu*”. 2 puncte
8. Prezentați pe baza sursei C măsura întreprinsă de rege în domeniul religios. 4 puncte
9. Prezentați alți doi reprezentanți ai absolutismului din Europa. 6 puncte

**BAREM DE EVALUARE ȘI NOTARE**

* **Se punctează orice modalitate de rezolvare corectă a cerințelor.**
* **Nu se acordă fracțiuni de punct. Nu se acordă punctaje intermediare, altele decât cele precizate explicit în barem.**
* **Se acordă 10 puncte din oficiu. Nota finală se calculează prin împărțirea la 10 a punctajului total obținut pentru lucrare.**

**Subiectul** **I (60 de puncte)**

1. Se acordă **câte 2 puncte** pentru fiecare răspuns corect. *20 de puncte*

1-c; 2-b; 3-c; 4-a; 5-a; 6-c; 7-a; 8-b; 9-b; 10-a

1. Se acordă **câte 2 puncte** pentru fiecare afirmație corectă. *20 de puncte*

1-A; 2-A; 3-F; 4-F; 5-A; 6-F; 7-A; 8-A; 9-F; 10-A

**Subiectul** **II (50 de puncte)**

1. Se acordă câte **câte 2 puncte**  pentru enumerarea fiecărei confesiuni, respectiv a spațiului în care a apărut. ***4 puncte***

2..Se acordă **2 puncte** pentru explicația expresiei

Exemplu: V*ânzarea sau acordarea indulgențelor presupune acte prin care, în schimbul unor sume de bani, le erau iertate păcatele credincioșilor.* **Se punctează orice variantă de formulare a răspunsului corect.**

1. Se acordă câte **2 puncte** pentru fiecare cauză enumerată corect. *4 puncte*

Exemplu: nemulțumirea față de comportamentul preoților, acordarea indulgențelor, afirmarea burgheziei, etc.

1. Se acordă **câte 2 puncte** pentru fiecare corelare corectă *10 puncte*

*Marco Polo- Cartea Minunilor; Jean Calvin-calvinism; Leonardo da Vinci-Cina cea de Taină; Michelangelo Buonarroti-Capela Sixtină; conchistador – imperiu colonial;*

1. Se acordă *30 puncte* desfășurate astfel:
2. **2 puncte** pentru precizarea corectă *secolul al XVII-lea*.
3. **2 puncte** pentrurăspunsul *absolutismul (monarhic)*
4. **2 puncte** pentru precizarea lui *Ludovic al XIV-lea* **și 2 puncte** pentru precizarea statului *Franța.*
5. **2 puncte** pentru răspunsul *miniștrii erau numiți direct de rege* și **2 puncte** pentru răspunsul *cel mai important consiliu era Conseil d’État.*
6. **2 puncte** pentru răspunsul *încheierea de tratate internaționale*.
7. **4 puncte** pentru fiecare enumerare corectă. Se consideră răspunsuri bune oricare dintre acestea: *comandant militar suprem, avea drept de batere a monedei, era conducătorul statului, era conducător al al administrației, exercita justiția* .
8. Se acordă **2 puncte** pentru explicația expresiei .

Exemplu: *Monarhul căruia i-a fost atribuită expresia* ***“Statul sunt eu”*** *a fost regele Franței, Ludovic al XIV-lea. Această expresie simbolizează puterea/ autoritatea deplină a monarhului asupra supușilor săi.* **Se punctează orice variantă de formulare a răspunsului corect.**

1. **4 puncte** pentru prezentarea măsurii întreprinse de rege în domeniul religios.

Exemplu: *Conform baza sursei C, măsura întreprinsă de rege în domeniul religios a constat în faptul că în 1685 acesta a revocat Edictul de la Nantes, nou edict de la Fontainebleau prevăzând expulzarea din regat a tuturor pastorilor protestanți ce refuzau să se convertească la catolicism. În acest fel, relege a încercat revenirea regatului la unitatea de credință prin convertirea protestanților. Se poate spune că încercarea sa s-a soldat cu un eșec, 200 000 hughenoți preferând să plece în exil****.* Se punctează orice variantă de formulare a răspunsului corect.**

1. **3 puncte** pentru fiecare prezentare corectă. (3x2=6)